b'\n_START_ARTICLE_\nOtonamaki\n_START_PARAGRAPH_\nOtonamaki (japansk: \xe5\xa4\xa7\xe4\xba\xba\xe5\xb7\xbb\xe3\x81\x8d, \xc2\xabvoksensv\xc3\xb8ping\xc2\xbb) er en japansk trend, som blir av noen ansett for \xc3\xa5 v\xc3\xa6re et alternativ til massasje eller fysioterapi._NEWLINE_Den er innspirert av sv\xc3\xb8ping, som mistet noe av sin utbredelse i 1980-\xc3\xa5rene i Japan p\xc3\xa5 grunn av bekymringer over helseskader._NEWLINE_Otonamaki best\xc3\xa5r i av \xc3\xa5 bli viklet inn tett i fosterstilling i et hvitt, mykt klede som man lett kan puste gjennom. Hver sesjon varer i om lag tyve minutter._NEWLINE_Noen mener at metoden kan lindre problemer med kroppsholdningen og stivhet i kroppen._NEWLINE_Per 2017 er metoden ikke s\xc3\xa6rlig utbredt, ikke en gang i Japan. Noen av dem som har pr\xc3\xb8vd ut denne metoden er kvinner etter barnef\xc3\xb8dsel._NEWLINE_Metoden ble oppfunnet i 2015 av den japanske jordmoren Nobuko Watanabe, som ogs\xc3\xa5 har oppfunnet et magebelte for gravide, som er mye brukt i Japan.\n_START_SECTION_\nKritikk\n_START_PARAGRAPH_\nNoen fagfolk er skeptiske til at denne metoden har noen virkning, mens andre mener at den i v\xc3\xa6rste fall kan f\xc3\xb8re til belastningsskader i muskelsystemet, om ikke p\xc3\xa5 kort sikt, s\xc3\xa5 i hvert fall over tid.'